Α.Σ. Άγιαξ Ταύρου

Ο Αθλητικός Σύλλογος Άγιαξ Ταύρου είναι ποδοσφαιρικό σωματείο με έδρα τον Ταύρο Αττικής. Επίσημο έτος ίδρυσης του συλλόγου είναι το 1965, έχει χρώματα ερυθρόλευκα και έμβλημα τον ομηρικό ήρωα Αίαντα τον Τελαμώνιο. Από την ίδρυσή του διατηρεί τμήμα ποδοσφαίρου και μέχρι το 1993 διατηρούσε και τμήμα μπάσκετ. Ανήκει στη δύναμη της Ε.Π.Σ. Αθηνών και αγωνίζεται στις διοργανώσεις της. Στο παρελθόν έχει αγωνιστεί στο πρωτάθλημα της Δ' Εθνικής. Έδρα του αποτελεί το Δημοτικό γήπεδο Ταύρου «Χάρης Παυλίδης», επί της οδού Πειραιώς και Χαμοστέρνας στον Ταύρο.

 Το 1965 μια παρέα φίλων από τον Ταύρο ίδρυσε μια ποδοσφαιρική ομάδα, δίνοντας της το όνομα «Αίας». Λίγο αργότερα το μετέτρεψαν στο ολλανδικό «Άγιαξ», επηρεασμένοι από την περίφημη ομώνυμη ομάδα του Άμστερνταμ που μεσουρανούσε τότε στην Ευρώπη. Ο Άγιαξ Ταύρου αγωνιζόταν ως ανεπίσημο σωματείο μέχρι το 1981, οπότε και φτιάχτηκε το απαιτούμενο καταστατικό και εντάχθηκε στην Ε.Π.Σ. Αθηνών, ξεκινώντας την επίσημη αγωνιστική του πορεία. Η πορεία του είναι ανοδική. Τέσσερα χρόνια αργότερα κατάφερε να ανεβεί στη Β΄ κατηγορία. Μεσολάβησαν άλλα 13 χρόνια και το 1998 κέρδισε την άνοδο στην Α΄ κατηγορία και παράλληλα δημιουργεί τμήματα υποδομών. Το 2005 είναι φιναλίστ του κυπέλλου Ε.Π.Σ. Αθηνών στον τελικό στο Γήπεδο Απόστολος Νικολαΐδης του Παναθηναϊκού και το 2006 κάνει το μεγάλο άλμα από το αθηναϊκό πρωτάθλημα στην Δ΄ Εθνική. Στην Δ΄ Εθνική θα αγωνιστεί για 7 χρονιές, από τη σεζόν 2006-07 μέχρι και τη σεζόν 2012-13 και κατόπιν, μέχρι και σήμερα αγωνίζεται εκ νέου στο πρωτάθλημα της Ε.Π.Σ. Αθηνών. Τη σεζόν 2013-14 ο Άγιαξ Ταύρου έκανε μια πολύ άσχημη παρουσία στο 1ο όμιλο της α' κατηγορίας της Ε.Π.Σ Αθηνών τερματίζοντας 14ος πέφτοντας στον 2ο όμιλο της β' κατηγορίας. Την επόμενη χρονιά κατάφερε να τερματίσει 6ος με κάποιες πολύ καλές παρουσίες χωρίς όμως να καταφέρει να πάρει την άνοδο. Η επόμενη χρονιά τον βρίσκει στον 3ο όμιλο της β' κατηγορίας όπου κάνει μία εξαιρετική παρουσία με μόνο 4 ήττες τερματίζοντας στην δεύτερη θέση παίρνοντας την άνοδο στην α' κατηγορία. Η σεζόν 2016-17 ήταν καταστροφική. Ο Άγιαξ τερμάτισε τελευταίος στον 2ο όμιλο με μόνο 4 νίκες, πέφτοντας ξανά στην β' κατηγορία. Με μία ακόμα εξαιρετική χρονιά τερματίζει δεύτερος στον 2ο όμιλο και παίρνει την άνοδο. Να σημειωθεί ότι είχε 2 ήττες και πάρα πολλά γκολ. Τις άλλες δύο σεζόν κατάφερε να τερματίσει την πρώτη χρονιά 13ος και την δεύτερη 9ος ανεβάζοντας την απόδοση του. Την επόμενη σεζόν τερμάτισε 8ος με μία καλή παρουσία. Την σεζόν 2021-22 έκανε την καλύτερη του παρουσία τα τελευταία 5-8 χρόνια τερματίζοντας δεύτερος. Παραλίγο να πάρει την άνοδο στην δ' εθνική, παρόλα αυτά απέδειξε ότι την επόμενη χρονιά θα την κυνηγήσει. Εκτός από την ανδρική ομάδα, ο Άγιαξ Ταύρου διατηρεί τμήματα υποδομών πέντε ηλικιών: εφήβων, παίδων, παμπαίδων, τζούνιορ και ακαδημίας. 1965: Ίδρυση ως ανεπίσημο σωματείο. 1981: Γίνεται μέλος της ΕΠΣ Αθήνας ως επίσημο σωματείο και συμμετέχει στη Γ΄ κατηγορία. 1985: Άνοδος στη Β΄ κατηγορία της ΕΠΣ Αθήνας. 1998: Άνοδος στην Α΄ κατηγορία της ΕΠΣ Αθήνας. 2005: Φιναλίστ Κυπέλλου ΕΠΣ Αθήνας. 2006: Ημιτελικά Κυπέλλου ΕΠΣ Αθήνας. 2005-06: Άνοδος στη Δ΄ Εθνική. 2010: Ημιτελικά Κυπέλλου ΕΠΣ Αθήνας. 2006-07: Δ΄ Εθνική. 2007-08: Δ΄ Εθνική (8ος όμιλος): 2008-09: Δ΄ Εθνική (8ος όμιλος): 6η θέση, 36 β. 40-44 γκολ. 2009-10: Δ΄ Εθνική (8ος όμιλος): 7η θέση, 44 β. 62-54 γκολ. 2010-11: Δ΄ Εθνική (8ος όμιλος). 2005: Φιναλίστ Κυπέλλου ΕΠΣ Αθήνας. 2006: Άνοδος στη Δ΄ Εθνική. Στις αρχές της δεκαετίας του '90 ο Άγιαξ Ταύρου διατηρούσε ομάδα μπάσκετ ανδρών, η οποία συμμετείχε δυο χρονιές στο πρωταθλημα Γ΄ κατηγορίας της ΕΣΚΑ, το 1992 και το 1993, χρονιά που έχασε οριακά (στην ισοβαθμία) τη συμμετοχή της στα μπαράζ ανόδου. Στο τέλος της αγωνιστικής περιόδου 1992-93 ο Άγιαξ συγχωνεύτηκε με μια άλλη ομάδα της συνοικίας, την ΑΕ Ταύρου, η οποία είχε τότε υποβιβαστεί από τη Γ΄ στη Δ΄ κατηγορία της ΕΣΚΑ. Δημιούργησαν την ΑΕ Ταύρου ο "Αίας", με τα χρώματα της ΑΕ Ταύρου, μπλε και άσπρο. Η ΑΕ Αίας Ταύρου είχε ανοδική πορεία και ανέβηκε στην Α΄ κατηγορία. Το 1998-99 τερμάτισε πρώτη στον όμιλό της και ανέβηκε στη Γ΄ Εθνική. Για τρεις σεζόν, από το 1999 ως το 2002 αγωνίστηκε στο 2ο Όμιλο Νότου της Γ΄ Εθνικής. Υποβιβάστηκε αλλά ανέβηκε ξανά την επόμενη σεζόν και το 2005 τερμάτισε στη δεύτερη θέση και ανέβηκε στη Β΄ Εθνική, από την οποία υποβιβάστηκε την επόμενη σεζόν. Το 2006, έπειτα από τον υποβιβασμό της, η ΑΕ Ταύρου ο Αίας συγχωνεύτηκε με τον ΑΟ Αίολο Ταύρου και δημιουργήθηκε η ΑΕ Αίολος-Ταύρος 2006, που συμμετείχε στη Γ΄ Εθνική, από την οποία υποβιβάστηκε και ξανανέβηκε το 2009. Στις Εθνικές κατηγορίες Γ΄ Εθνική (ως ΑΕ Αίας Ταύρου) 1999-00: 8η θέση. 2000-01: 10η θέση. 2001-02: 9η θέση. 2003-04: 6η θέση. 2004-05: 2η θέση, άνοδος στη Β΄ Εθνική. Β΄ Εθνική (ως ΑΕ Αίας Ταύρου) 2005-06: 15η θέση, υποβιβάζεται. Γ΄ Εθνική (ως ΑΕ Αίολος-Ταύρος 2006) 2006-07: 13η θέση, υποβιβάζεται. 2009-10: 11η θέση, υποβιβάζεται. επίσημος ιστότοπος Αρχειοθετήθηκε 2010-09-14 στο Wayback Machine.. Ιστορία ομάδων: ΑΣ ΑΓΙΑΞ ΤΑΥΡΟΥ